आईपीएल 2021: RCBvRR देवदत्त की धाकड़ पारी, राजस्थान पर बैंगलोर भारी\nपडिक्कल ने नाबाद 101 और विराट कोहली ने नाबाद 72 रन बनाए. बैंगलोर ने 21 गेंद बाकी रहते जीत हासिल कर ली. 

ये आईपीएल-14 में बैंगलोर की लगातार चौथी जीत है. इस जीत के साथ ही विराट कोहली की टीम प्वाइंट टेबल में पहले नंबर पर आ गई है. वहीं राजस्थान को चार मैचों में तीसरी बार हार का झटका लगा है. 

पडिक्कल ने किया पस्त 

बैंगलोर के सामने जीत के लिए 178 रन का लक्ष्य था. पहले ओवर में श्रेयस गोपाल पर छक्का जमाकर रन बनाने की शुरुआत कप्तान विराट कोहली ने की लेकिन जल्दी ही राजस्थान के गेंदबाज़ों को दबाव में लेने की ज़िम्मेदारी पडिक्कल ने थाम ली. 

दूसरे ओवर में उन्होंने चेतन सकारिया पर चौका जमाया. तीसरे ओवर में उन्होंने गोपाल की गेंदों पर दो चौके जड़े. चौथे ओवर में पडिक्कल ने क्रिस मॉरिस पर दो चौके जमाए. इस ओवर में विराट कोहली ने भी एक चौका जमाया. 

समाप्त

पांचवें ओवर में देवदत्त पडिक्कल के निशाने पर थे मुस्तफ़िज़ुर रहमान. इस ओवर में एक चौका और एक छक्का जमाकर वो टीम का स्कोर 49 रन तक ले गए. 

आठवें ओवर में रियान पराग पर चौका जमाकर पडिक्कल ने हाफ़ सेंचुरी पूरी कर ली. इसके बाद तो उन्होंने टॉप गियर ले लिया. राहुल तेवतिया के दूसरे ओवर में उन्होंने दो छक्के लगाए. 

चौके और छक्कों की बरसात के बीच 10 ओवर के बाद बैंगलोर का स्कोर था 107 रन. 10वें ओवर के बाद बाउंड्री जड़ने की जिम्मेदारी विराट कोहली ने थाम ली. 

कोहली की विराट पारी 

13वें ओवर की पहली गेंद पर कोहली ने मॉरिस की पहली गेंद पर छक्का जड़ा. दूसरी गेंद पर एक रन लेकर हाफ सेंचुरी पूरी कर ली. इसी ओवर की चौथी गेंद पर चौका जड़कर वो आईपीएल में छह हज़ार रन बनाने वाले पहले बल्लेबाज़ बन गए. 

14वें ओवर में कोहली ने श्रेयस गोपाल की गेंद पर कोहली ने एक छक्का और एक चौका जमाया. इस ओवर में पडिक्कल ने भी एक चौका जड़ा.  

17वें ओवर की पहली गेंद पर रहमान पर चौका जड़कर पडिक्कल ने अपना शतक पूरा कर लिया. सौ रन तक पहुंचने में उन्होंने 51 गेंदों का सामना किया. वो 52 गेंद में 101 रन बनाकर नाबाद रहे. इस पारी में उन्होंने 11 चौके और छह छक्के लगाए. कोहली ने छह चौके और तीन छक्के जड़े. 

सिराज-हर्षल का कमाल 

बैंगलोर के कप्तान विराट कोहली ने टॉस जीतने के बाद गेंदबाज़ों पर भरोसा दिखाया. मोहम्मद सिराज की अगुवाई में रॉयल चैलेंजर्स बैंगलोर के गेंदबाज़ों ने कप्तान को निराश नहीं किया. 

उन्होंने राजस्थान...\n\ntl;डॉ:
देवदत्त पडिक्कल के शतक और कप्तान विराट कोहली की उम्दा हाफ सेंचुरी के दम पर रॉयल चैलेंजर्स बैंगलोर ने गुरुवार रात राजस्थान रॉयल्स को 10 विकेट से हरा दिया.